Diari Oficial de la Generalitat Valenciana


Sumari del DOGV 4289, del 10-07-2002 (2002/7117)

ACORD de 27 de maig de 2002, de la Comissió Territorial d'Urbanisme de València, relatiu al Pla de Reforma Interior de Millora de la Unitat d'Execució .6B. del sòl urbà de les normes subsidiàries de planejament de Villalonga.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7117


Data del document
:   27-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vilallonga
    * pla d'urbanisme

ACORD 27 de maig de 2002, de la Comissió Territorial d'Urbanisme de València, relatiu al Pla de Reforma Interior de Millora de la Unitat d'Execució ?6B- del sòl urbà de les normes subsidiàries de planejament de Villalonga. [2002/X7117]
  
Vist l'expedient remés per l'Ajuntament de Villalonga referit al Pla de Reforma Interior de Millora de la Unitat d'Execució ?6B- del sòl urbà de les Normes Subsidiàries de planejament de la població, i de conformitat amb els següents
  
Antecedents de fet
  
Primer. El projecte es va sotmetre a informació pública mitjançant resolució de l'Alcaldia de 27 de setembre de 2001. Una vegada transcorregut el corresponent període d'exposició pública (notificat mitjançant edicte municipal, per anunci en el DOGV, de 16 de novembre de 2001, i en el diari Levante de 2 d'octubre de 2001), i es va aprovar provisionalment pel ple de la Corporació Local el 6 de febrer de 2002.
  
Segon. El projecte consta de memòria, plànols d'informació i plànols d'ordenació.
  
Tercer. L'objecte del present Pla de Reforma Interior de Millora és la modificació de l'ordenació detallada d'un sòl urbà ja delimitat per les normes subsidàries de la població amb una unitat d'execució, per a gestionar la urbanització de manera unitària mitjançant una actuació integrada.
  
El PRI modifica l'ordenació detallada que establien les normes subsidàries concretament la ubicació de l'equipament sociocultural docent i com a conseqüència d'això les parcel·les edificables, i manté la ubicació de la zona verda.
  
Quart. Durant la tramitació no s'han sol·licitat informes.
  
Cinqué. Villalonga disposa de Normes Subsidiàries de planejament que van ser homologades globalment a la Llei 6/94, de 15 de novembre, de la Generalitat Valenciana, Reguladora de l'Activitat Urbanística, i es va aprovar definitivament la dita homologació per la Comissió Territorial d'Urbanisme l'11 de març de 1999.
  
Sisé. La Comissió Informativa de la Comissió Territorial d'Urbanisme de València, en sessió realitzada el 22 de maig de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que establix l'article 45,46 i 47, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, als efectes del compliment del que preceptua l'article 27 i 28 de la LRAU.
  
Tercer. En el Pla de Reforma Interior es mantenen les superfícies de les dotacions públiques que ja apareixien en el document de les Normes Subsidiàries homologades. Únicament es produïx un canvi d'alineació d'un vial i una nova ubicació de l'equipament sociocultural docent, i es manté la seua superfície.
  
Quart. Es mantenen la resta de condicions urbanístiques establides en el planejament general.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de Plans de Reforma Interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat fins ara, la Comissió Territorial d'Urbanisme, en sessió realitzada el 27 de maig de 2002, acorda:
  
Aprovar definitivament el Pla de Reforma Interior de Millora de la Unitat d'Execució ?6B- del municipi de Villalonga.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de el sendemà de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú.
  
València, 27 de maig de 2002.- El secretari de la Comissió Territorial d'Urbanisme: José Manuel Palau Navarro.